ประเทศเอกวาดอร์

เอกวาดอร์ (, ; ; ) หรือชื่อทางการว่า สาธารณรัฐเอกวาดอร์ (, ; ; ) เป็นประเทศทางภาคตะวันตกเฉียงเหนือของทวีปอเมริกาใต้ มีอาณาเขตจรดประเทศโคลอมเบียทางทิศเหนือ จรดประเทศเปรูทางทิศตะวันออกและทิศใต้ และจรดมหาสมุทรแปซิฟิกทางทิศตะวันตก เอกวาดอร์ยังมีอำนาจอธิปไตยเหนือหมู่เกาะกาลาปาโกส (กลุ่มเกาะโกลอน) ในมหาสมุทรแปซิฟิก ซึ่งอยู่ห่างจากแผ่นดินใหญ่ไปทางตะวันตกประมาณ 1,000 กิโลเมตร (621 ไมล์) เมืองหลวงของประเทศคือกรุงกีโต

ดินแดนที่เป็นประเทศเอกวาดอร์เคยเป็นถิ่นที่อยู่ของกลุ่มชนพื้นเมืองหลายกลุ่มซึ่งค่อย ๆ ถูกรวมเข้ากับจักรวรรดิอินคาในคริสต์ศตวรรษที่ 15 ภูมิภาคนี้ตกเป็นอาณานิคมของจักรวรรดิสเปนในคริสต์ศตวรรษที่ 16 และได้รับเอกราชใน ค.ศ. 1820 ในฐานะส่วนหนึ่งของประเทศกรันโกลอมเบีย จากนั้นเอกวาดอร์จึงแยกตัวออกมาเป็นรัฐเอกราชใน ค.ศ. 1830 มรดกของจักรวรรดิทั้งสองสะท้อนให้เห็นอยู่ในหมู่ประชากรที่มีความหลากหลายทางชาติพันธุ์ของเอกวาดอร์ โดยส่วนใหญ่เป็นประชากรเลือดผสมหรือเมสติโซ รองลงมาเป็นชนกลุ่มน้อยเชื้อสายแอฟริกา ชนพื้นเมือง และยุโรปPoblación del país es joven y mestiza, dice censo del INEC. eluniverso.com. Data from the national census 2010 (2011-09-02) ภาษาสเปนเป็นภาษาราชการและภาษาที่ประชากรส่วนใหญ่ใช้กัน แต่ภาษาพื้นเมือง 13 ภาษาก็ได้รับการรับรองตามกฎหมาย รวมทั้งภาษาเกชัวและภาษาชัวร์

รัฐเอกราชเอกวาดอร์เป็นสาธารณรัฐประชาธิปไตยแบบมีผู้แทนและเป็นประเทศกำลังพัฒนา ที่มีรายได้ปานกลางและพึ่งพิงการส่งออกสินค้าโภคภัณฑ์ (ได้แก่ ปิโตรเลียมและผลิตภัณฑ์ทางการเกษตร) เป็นอย่างสูง ประเทศนี้เป็นสมาชิกสหประชาชาติ องค์การนานารัฐอเมริกา ตลาดร่วมอเมริกาใต้ตอนล่าง ที่ประชุมเพื่อความก้าวหน้าและการพัฒนาอเมริกาใต้ และขบวนการไม่ฝักใฝ่ฝ่ายใด

เอกวาดอร์เป็นหนึ่งในสิบเจ็ดประเทศของโลกที่มีความหลากหลายทางชีวภาพอย่างยิ่ง, Conservation.org (16 September 2003). โดยมีพืชและสัตว์เฉพาะถิ่นหลายชนิดเช่นที่หมู่เกาะกาลาปาโกส เพื่อแสดงความตระหนักรู้ถึงมรดกทางนิเวศวิทยาอันเป็นเอกลักษณ์ดังกล่าว รัฐธรรมนูญเอกวาดอร์ฉบับ ค.ศ. 2008 จึงเป็นรัฐธรรมนูญฉบับแรกของโลกที่รับรองสิทธิของธรรมชาติหรือสิทธิของระบบนิเวศอันมีผลบังคับใช้ได้ตามกฎหมาย, Community Environmental Legal Defense Fund. Retrieved 7 September 2009.

จากข้อมูลของศูนย์วิจัยทางเศรษฐกิจและนโยบายซึ่งตั้งอยู่ในสหรัฐ ในช่วง ค.ศ. 2006 ถึง 2016 ความยากจนในเอกวาดอร์ลดลงจากร้อยละ 36.7 เหลือร้อยละ 22.5 และการเติบโตของผลิตภัณฑ์มวลรวมในประเทศต่อหัวต่อปีอยู่ที่ร้อยละ 1.5 (เทียบกับร้อยละ 0.6 ในช่วงสองทศวรรษก่อนหน้า) ในขณะเดียวกัน ดัชนีจีนีว่าด้วยความไม่เท่าเทียมกันทางเศรษฐกิจของประเทศก็ลดลงจาก 0.55 เหลือ 0.47

 การเมืองการปกครอง 
 ฝ่ายบริหาร 
ประธานาธิบดีเป็นทั้งประมุขของรัฐและหัวหน้าคณะรัฐบาล และเป็นผู้แต่งตั้งคณะรัฐมนตรี ทั้งประธานาธิบดีและรองประธานาธิบดีมาจากการเลือกตั้งในคราวเดียวกันในระบบคะแนนนิยม วาระการดำรงตำแหน่ง 4 ปี โดยสามารถดำรงตำแหน่งในวาระที่ 2 ติดต่อกันได้ 

 ฝ่ายนิติบัญญัติ 

รัฐสภาเอกวาดอร์เป็นสภาเดี่ยว มีจำนวน 124 ที่นั่ง สมาชิกมาจากการเลือกตั้งในระบบบัญชีรายชื่อตามสัดส่วน วาระการดำรงตำแหน่ง 4 ปี

 ฝ่ายตุลาการ 

 ความสัมพันธ์ระหว่างประเทศ 
เอกวาดอร์เน้นการดำเนินนโยบายต่างประเทศในกรอบพหุภาคี โดยเป็นสมาชิกองค์กรระหว่างประเทศต่าง ๆ ทั้งในระดับภูมิภาคและระดับโลก เน้นการพัฒนาความสัมพันธ์ทั้งในด้านการเมืองและเศรษฐกิจกับประเทศต่าง ๆ ทั้งในลาตินอเมริกา ยุโรป และเอเชียอย่างหลากหลาย เพื่อลดการพึ่งพาพันธมิตรเดิมอย่างสหรัฐซึ่งเป็นคู่ค้าหลักและเคยมีความสัมพันธ์ที่ใกล้ชิดกับเอกวาดอร์มาก่อนหน้านี้

 การแบ่งเขตการปกครอง 
ประเทศเอกวาดอร์แบ่งเขตการปกครองออกเป็น 24 จังหวัด () แต่ละจังหวัดมีเมืองหลวงเป็นของตนเอง โดยชื่อเมืองหลักอยู่ในวงเล็บ
 อาซวย (กูเองกา)
 โบลิบาร์ (กัวรันดา)
 กัญญาร์ (อาโซเกส)
 การ์ชิ (ตุลกัน)
 ชิมโบราโซ (ริโอบัมบา)
 โกโตปักซิ (ลาตากุงกา)
 เอลโอโร (มาชาลา)
 เอสเมรัลดัส (เอสเมรัลดัส)
 กาลาปาโกส (ปูเอร์โตบาเกริโซโมเรโน)
 กัวยัส (กัวยากิล)
 อิมบาบูรา (อิบาร์รา)
 โลฆา (โลฆา) โลสริโอส (บาบาโอโย)
 มานาบี (ปอร์โตบิเอโฆ)
 โมโรนาซานเตียโก (มากัส)
 นาโป (เตนา)
 โอเรยานา (ปูเอร์โตฟรันซิสโกเดโอเรยานา)
 ปัสตาซา (ปูโย)
 ปิชินชา (กีโต)
 ซานตาเอเลนา (ซานตาเอเลนา)
 ซานโตโดมิงโกเดโลสซาชิลัส (ซานโตโดมิงโก)
 ซูกุมบิโอส (นูเอบาโลฆา)
 ตุงกูราวา (อัมบาโต)
 ซาโมราชินชิเป (ซาโมรา)

 อ้างอิง 

 ประเทศเอกวาดอร์  จากเว็บไซต์กระทรวงต่างประเทศ

 หนังสืออ่านเพิ่ม 
 Ades, H. and Graham, M. (2010) The Rough Guide to Ecuador, Rough Guides
 Becker, M. (2008) Indians and Leftists in the Making of Ecuador's Modern Indigenous Movements, Duke University Press Books
 Becker, M. and Clark, A. K. (2007) Highland Indians and the State in Modern Ecuador, University of Pittsburgh Press
 Blakenship, J. (2005) Cañar: A Year in the Highlands of Ecuador, University of Texas Press
 Brown, J. and Smith, J. (2009) Moon Guidebook: Ecuador and the Galápagos Islands, Avalon Travel Publishing
 Crowder, N. (2009) Culture Shock! Ecuador: A Survival Guide to Customs and Etiquette, Marshall Cavendish Corporation
 Gerlach, A. (2003) Indians, Oil, and Politics: A Recent History of Ecuador, SR Books
 Handelsman, M. H. (2008) Culture and Customs of Ecuador, Greenwood
 Hurtado, O. (2010) Portrait of a Nation: Culture and Progress in Ecuador, Madison Books
 O'Connor, E. (2007) Gender, Indian, Nation: The Contradictions of Making Ecuador, 1830–1925, University of Arizona Press
 Pineo, R. (2007) Ecuador and the United States: Useful Strangers, University of Georgia Press
 Roos, W. and Van Renterghem, O. (2000) Ecuador in Focus: A Guide to the People, Politics, and Culture, Latin America Bureau
 Sawyer, S. (2004) Crude Chronicles: Indigenous Politics, Multinational Oil, and Neoliberalism in Ecuador, Duke University Press Books
 Striffler, S. (2001) In the Shadows of State and Capital: The United Fruit Company, Popular Struggle, and Agrarian Restructuring in Ecuador – 1900–1995, Duke University Press Books
 Torre, C. de la and Striffler, S. (2008) The Ecuador Reader: History, Culture, Politics, Duke University Press Books
 Various (2010) Insight Guidebook: Ecuador & Galápagos, Insight Guides
 Various (2009) Lonely Planet Guide: Ecuador & the Galápagos Islands, Lonely Planet
 Whitten, N. E. (2011) Histories of the Present: People and Power in Ecuador, University of Illinois Press
 Whitten, N. E. (2003) Millennial Ecuador: Critical Essays on Cultural Transformations and Social Dynamics, University Of Iowa Press

 แหล่งข้อมูลอื่น 

 President of Ecuador 
CIA Library Site: Chief of State and Cabinet Members 

Ecuador  at UCB Libraries GovPubs
Ecuador profile from the BBC News

Rotary International in Ecuador


อ
หมวดหมู่:รัฐและดินแดนที่ก่อตั้งในปี พ.ศ. 2373
หมวดหมู่:อดีตอาณานิคมของสเปน
อ